Ovidiu Ganţ sesisează Parchetul General după ce a fost numit "nazist".
Deputatul AUR Ciprian Titi Stoica l-a numit nazist pe deputatul FDGR Ovidiu Ganț. Dan Barna a spus că asemenea situații nu pot fi tolerate. Acesta a transmis că el și colegii din USR sunt onorați să lucreze cu Ovidiu Ganț.
Deputatul FDGR Ovidiu Ganţ anunţă că va sesiza Parchetul General după ce deputatul AUR Ciprian Titi Stoica l-a numit nazist. Deputatul USR, Dan Barna, a spus că "jignirile inadmisibile (…) nu pot fi tolerate" în Parlament.Ovidiu Ganţ, deputat din partea minorităţii germane, a fost victima unei agresiuni verbale din partea deputatului AUR, Ciprian Titi Stoica. Stoica l-a numit "nazist"."Astăzi dimineaţă, în timpul şedinţei de Regulament, deputatul Ciprian Titi Stoica m-a numit nazist, insistând în continuare citez – «ăsta e adevărul istoric, sunteţi nazişti»", a spus Ganţ despre Stoica.Deputatul din partea minirităţii germane a anunţat că va sesiza Parchetul General despre incident. Deputatul USR Dan Barna a transmis şi el că astfel de situaţii nu pot fi tolerate."Jignirile inadmisibile pe care un deputat AUR le-a adus reprezentantului minorităţii germane nu pot fi tolerate într-o instituţie publică şi nicăieri altundeva unde trăiesc oameni decenţi. AUR pretinde că vrea libertate de exprimare în Parlament. Nu vrea. Vrea să provoace, vrea să jignească şi vrea să înjure. Vrea să împrăştie frică şi teroare. Atât ştie. Atât poate. Libertatea de exprimare e sfântă. Dar ce face AUR nu are legătură cu libertatea de exprimare. E abuz, bădărănie şi lipsă de bun simţ", spune Dan Barna.Barna îşi transmite solidaritate daţă de deptuatul FGDR, îl susține să depună plângere la Parchetul General şi spune că el şi colegii săi de la USR sunt "onoraţi" să lucreze alături Ovidiu Ganţ, deputatul Forumului Democrat al Germanilor din România. Parchetul General va lua măsuri în acest sens.